ആലിസ് മക്ലാരൻ

ഡോ ആലിസ് മക്ലാരൻ (ജീവിതകാലം: 1860 - 1945) ഒരു സ്കോട്ടിഷ് ഡോക്ടറും, ഗൈനക്കോളജിസ്റ്റും, വോട്ടവകാശവാദിയും സ്ത്രീകളുടെ ആരോഗ്യപരമായ അവകാശങ്ങൾക്കു വേണ്ടി വാദിച്ചിരുന്ന ഒരു വനിതയുമായിരുന്നു. ഗ്ലാസ്‌ഗോയിലെ ആദ്യത്തെ വനിതാ മെഡിക്കൽ പ്രാക്ടീഷണറായിരുന്നു അവർ.

 ആദ്യകാല ജീവിതവും വിദ്യാഭ്യാസവും 
എഡിൻബർഗിൽ വില്യം കണ്ണിംഗ്ഹാം മക്ലാരന്റെയും മരിയ അമേലിയ വിൽസന്റെയും മകളായി ജനിച്ച മക്ലാരൻ കുടുംബത്തിലെ ആറ് സഹോദരങ്ങളിൽ ഇളയ കുട്ടിയായിരുന്നു. 1893-ൽ ലണ്ടൻ യൂണിവേഴ്‌സിറ്റിയിൽ നിന്ന് വൈദ്യശാസ്ത്രത്തിൽ ഒന്നാം ക്ലാസോടെ ബിരുദം നേടി. ഗ്ലാസ്‌ഗോ റോയൽ ഇൻഫർമറിയിലാണ് മക്‌ലാരൻ വൈദ്യശാസ്ത്ര പരിശീലനം നേടിയത്.

 മെഡിക്കൽ ജീവിതം 
ഗ്ലാസ്‌ഗോയിലെ ആദ്യത്തെ വനിതാ ഗൈനക്കോളജിസ്റ്റാണ് മക്‌ലാരൻ എന്ന് ബ്രിട്ടീഷ് മെഡിക്കൽ ജേർണലിന്റെ ചരമക്കുറിപ്പിൽ രേഖപ്പെടുത്തിയിട്ടുണ്ട്. ഔദ്യോഗിക ജീവിതത്തിൽ അവൾ നിരവധി സ്ഥാപനങ്ങളിൽ ജോലി ചെയ്തിരുന്നു.

 അവലംബം